GameTap

GameTap estis reta videoluda servo establita de Turner Broadcasting System (TBS) en 2006. Ĝi disponigis al uzantoj aron da klasikaj arkadaj videoludoj kaj videolud-rilata videoenhavo. La servo estis akirita de la franca reta videoluda servo Metaboli en 2008 kiel tute dependa filio. Metaboli celis krei globalan ludservon. La servo restis aktiva ĝis  oktobro 2015, kiam ĝi estis fermita de Metaboli.

 Oferto 
GameTap estis konceptita ĉefe kiel reta abona servo. Ĝi proponis du abonnivelojn : Premium-abono kun aliro al la tuta ludbiblioteko, kaj Klasika abono kun aliro al pli malnovaj videoludilaj kaj arkadaj ludoj per imitilo. GameTap ankaŭ vendis ludojn per reta distribuo, samkiel Steam. GameTap komence inkludis limigitan elekton de ludoj por senpaga ludo sen abono, sed ĉi tiu oferto estis poste nuligita.

Origine, GameTap estis desegnita por oferti ne nur videoludojn, sed ankaŭ kompletan plurmedian centron (GameTap TV), kun aliro al la katalogo de la usona televidkanalo TBS kaj originala videoenhavo, inkluzive de la animacia serio Revisioned: Tomb Raider kaj novaj epizodoj de Space Ghost Coast to Coast. GameTap TV poste estis nuligita.

 Referencoj 

Kategorio:Videoludaj retejoj